REPUBLIKA HRVATSKA
OSNOVNA ŠKOLA

DAVORINA TRSTENJAKA

HRVATSKA KOSTAJNICA

KLASA: 103-05/16-01/01
URBROJ: 2176-46-01-16-01
Hrvatska Kostajnica, 8.2.2016. godine.

 Temeljem članka 6. Zakona o poticanju zapošljavanja (NN br. 57/12., 120/12.) i Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 94/13) ravnateljica Osnovne škole Davorina Trstenjaka, Hrvatska Kostajnica objavljuje

 J A V N I P O Z I V
 za prijem osoba na stručno osposobljavanje za rad

 bez zasnivanja radnog odnosa

učitelj/ica engleskog jezika– 1 izvršitelj/ica za stručno osposobljavanje za rad bez zasnivanja radnog odnosa, puno radno vrijeme, na određeno u trajanju od 12 mjeseci

Uvjeti: Kandidati trebaju ispunjavati opće i posebne uvjete prema Zakonu o odgoju i obrazovanju u osnovnoj i srednjoj školi („Narodne novine“ br. 87/08,86/09, 92/10, 105/10, 90/11, 16/12, 86/12, 94/13, 152/14) i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine“ br. 47/96, 56/01).

Osim navedenih uvjeta kandidati:

- moraju biti prijavljeni u evidenciji nezaposlenih najmanje 30 dana
- ne smiju imati više od jedne godine evidentiranog staža u zvanju za koje su se obrazovali, bez obzira na ukupno evidentiran staž u mirovinskom osiguranju.

Uz pisanu prijavu kandidati su dužni priložiti: životopis, domovnicu, dokaz o stečenoj stručnoj spremi, potvrdu ili elektronički zapis o podacima evidentiranim u matičnoj evidenciji HZMO, uvjerenje HZZ da je kandidat prijavljen u evidenciji nezaposlenih dulje od 30 dana, uvjerenje o nekažnjavanju (dokaz da se ne vodi kazneni postupak za neko od kaznenih djela u smislu članka 106. Zakona o odgoju i obrazovanju u osnovnoj i srednjoj školi - ne starije od 6 mjeseci).
Isprave se prilažu u neovjerenom presliku. U svrhu utvrđivanja vjerodostojnosti dokumentacije od kandidata koji je zadovoljio u postupku izvršit će se uvid u originalnu ili ovjerenu dokumentaciju, prije zaključivanja ugovora.
Rok za prijavu je osam (8) dana od dana objave poziva na adresu škole: Osnovna škola Davorina Trstenjaka, Školska 9, 44430 Hrvatska Kostajnica, s naznakom: » Za stručno osposobljavanje bez zasnivanja radnog odnosa «.
Javni poziv vrijedi od 8.02.2016. do 16.02.2016. godine.
Na javni poziv se mogu javiti osobe oba spola.
Nepotpune i nepravodobne prijave neće se razmatrati.
O rezultatima izbora prijavljeni kandidati bit će obaviješteni u zakonskom roku.
Ovaj poziv objavljuje se na mrežnim stranicama i oglasnim pločama HZZ-a te mrežnim stranicama i oglasnim pločama Osnovne škole Davorina Trstenjaka Hrvatska Kostajnica.

Ravnateljica

Medina Omerović